ข้อบังคับเจ้าพนักงานจราจรในเขตกรุงเทพมหานคร ว่าด้วย การกำหนดให้รถเดินได้ทางเดียวและเพิ่มเติมการห้ามจอดรถในถนนราชดำเนินกลางใต้ พ.ศ. 2550


ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
การกำหนดให้รถเดินได้ทางเดียวและเพิ่มเติมการห้ามจอดรถในถนนราชดำเนินกลางใต้
พ.ศ.
๒๕๕๐
 

ตามที่ผู้บัญชาการกองบัญชาการตำรวจนครบาล
ได้ออกข้อบังคับเจ้าพนักงานจราจร ว่าด้วยการกำหนดให้รถเดินได้ทางเดียว ในถนนราชดำเนินกลางใต้
ในเขตกรุงเทพมหานคร พ.ศ. ๒๕๔๒ ลงวันที่ ๑๖ ธันวาคม พ.ศ. ๒๕๔๒ ไว้แล้วนั้น
ปรากฏว่ายังไม่เหมาะสมกับสภาพการจราจรในปัจจุบัน
เนื่องจากมีผู้นำรถมาจอดในถนนทำให้ผิวการจราจรแคบลง
จึงเห็นสมควรเพิ่มเติมการห้ามจอดรถในถนนราชดำเนินกลางใต้ เพื่อความปลอดภัยและความสะดวกในการจราจร

ฉะนั้น อาศัยอำนาจตามความในมาตรา ๑๓๙ (๒) (๔)
แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยการกำหนดให้เดินรถได้ทางเดียวและเพิ่มเติมการห้ามจอดรถในถนนราชดำเนินกลางใต้
พ.ศ. ๒๕๕๐

๒.
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

๓. ให้ยกเลิกเฉพาะความในข้อ ๓.๑
แห่งข้อบังคับเจ้าพนักงานจราจร ว่าด้วย การกำหนดให้รถเดินได้ทางเดียว
ในถนนราชดำเนินกลางใต้ และการห้ามจอดรถในซอยกรุงเทพฯ - นนทบุรี ๓๙ ถนนกรุงเทพนนทบุรี
ในเขตกรุงเทพมหานคร พ.ศ. ๒๕๔๒ ลงวันที่ ๑๖ ธันวาคม พ.ศ. ๒๕๔๒

๔. ถนนราชดำเนินกลางใต้
ตั้งแต่แยกตะนาวถึงแยกซอยดาวสยาม
กำหนดให้รถเดินได้ทางเดียวโดยให้เข้าทางด้านถนนตะนาวออกทางด้านซอยดาวสยาม
และห้ามจอดรถทุกชนิดตั้งแต่เวลา ๐๖.๐๐ - ๐๙.๐๐ น. และเวลา ๑๖.๐๐ - ๒๐.๐๐ น.
ไปตลอดถนน

๕.
นับตั้งแต่วันที่ข้อบังคับนี้ใช้บังคับเป็นต้นไป ให้ยกเลิกระเบียบข้อบังคับ
หรือประกาศใดขัดหรือแย้งกับข้อบังคับนี้


ประกาศ
ณ วันที่ ๓ ธันวาคม พ.ศ. ๒๕๕๐
พลตำรวจตรี
จุตติ ธรรมมโนวานิช
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร




























ปริยานุช/ผู้จัดทำ
๒๒
มกราคม ๒๕๕๑

[๑]
ราชกิจจานุเบกษา เล่ม ๑๒๕/ตอนพิเศษ ๒ ง/หน้า ๖๗/๓ มกราคม ๒๕๕๑